**Danske Handicaporganisationer – Norddjurs**
v. formand Winnie Åkesson, Østergade 55a, 8963 Auning
Telefon: 316024441, E-mail: winijo@me.com
Hjemmeside: www.handicap.dk/lokalafdelinger/kort/midtjylland/norddjurs/

Referat fra DH møde 24. oktober 2018 kl. 19.00

Mødested:              Kulturhuset Pavillonen, Kærvej 11, 8500 Grenaa.

Deltagere:              Winnie Åkesson, Kåre Laursen, Kaj Aagaard, Tina Olsen, Poul Erik Schumacker, Jørgen Lund, Jørgen Deichgræber, Margit Schumacker, Keld Overgaard og Heidi Krogh Lauridsen

1. Valg af ordstyre

Winnie Åkesson

1. Valg af referent

Heidi Krogh Lauridsen

1. Godkendelse af referat fra sidst

Referatet er godkendt.

Ny suppleant for Margit Schumacker er Bent Laugesen. Margit sender kontaktoplysninger på Bent til Winnie.

1. Kort fra formanden

Det er nu muligt at få en ledsager gratis med i svømmehallen i Grenaa, såfremt der kan fremvises et ledsagerkort.

Winnie Åkesson tager kontakt til Auning svømmehal og efterspørger samme ordning.

DH har sendt en henvendelse til VPU vedr. udmøntning af budget 2019-2022.

1. Nyt fra HR

Der afholdes pårørende møde d. 25. oktober hvor Alice Brask og Peter Hjulmand repræsenterer HR.

1. Kommunens budget

Vi følger stadig udviklingen tæt og er opmærksomme på, om der opstår behov for yderligere høringssvar.

Kåre Laursen supplerer med, at vi ligeledes skal være opmærksomme på, hvis vi selv eller nogen i vores netværk bliver ramt af besparelserne, som rækker ud over det, som lovegivningen foreskriver.

Jørgen Deichgræber spørger, om det ikke er en opgave for HR, at spørge ind til hvilken procesplan, der ligger vedr. visitering og ikke mindst re-visitering som følge af besparelserne?

Vi opfordrer alle patientforeninger til, at gøre opmærksom på, hvis de oplever at lovgivningen ikke bliver overholdt eller, at besparelserne efter deres opfattelse har for vidtrækkende konsekvenser for deres medlemmer.

1. Bordet rundt

Keld Overgaard er trådt ind i DH som repræsentant for Parkinsonforeningen.

Keld Overgaard er formand for Parkinsonforeningen og står bag et arrangement for Parkisonpatienter og pårørende på Hotel Havlund d. 23 november kl. 16-20. Vedhæftet er en invitation samt et program for dagen. Alle i DH er velkomne. Husk tilmelding til Keld Overgaard.

Keld Overgaard er ligeledes med i Lions Club og har i den forbindelse fået to lokale kunstnere til at lave et udkast til årets julemærke. Keld fremviste det valgte udkast på mødet.

Jørgen Deichgræber har i kontaktudvalget for Det Sociale Område i regionen taget emnet socialt tilsyn op, og herunder hvilke erfaringer der hidtil er gjort og hvordan de bruges aktivt.

Emnet tages op som tema i april måned.

Margit Schumacker kæmper med at få flere til at deltage i div. arrangementer i Diabetesforeningen.

Winnie Åkesson fortæller, at Hjernesagen har samme problemstilling med manglende tilmeldinger til arrangementer. De fortsætter dog med maddage, og håber at flere vil komme til.

1. < >

Keld Overgaard tilbyder at af holde et oplæg på et kommende møde, om de erfaringer han har med at få flere tilmeldinger til arrangementer i Parkinsonforeningen.